Jääajal toimus muutus taimestikus ja loomastikus. Euroopast kadusid  soojalembesed taimed, surid välja või asusid ümber lõunasse elevandid, jõehobud, ninasarvikud ja teised troopilised loomaliigid. Nende asemele asusid tundrataimed ning tundraloomad: mammutid, karvased ninasarvikud, muskusveised, põhjapõdrad, koopakarud, koopalõvid, polaarrebased jt. Osa neist surid välja viimase jääaja lõpus, umbes 15 000-16 000 aastat tagasi. Nende väljanägemist teame tänu tarkinimeste joonistustele, mis on leitud neile eluasemeiks olnud koobaste seintelt